בית תאילנדי

בית תאילנדי היא מסעדה תל אביבית המתמחה במטבח התאילנדי.

אודות המסעדה
המסעדה נפתחה ב-1996 והיא נמצאת ברחוב בוגרשוב פינת בן-יהודה. במקום מגישים מאכלים בסגנון דרום תאילנד, שמתאפיינים בבישול בחלב קוקוס ומגוון מחיות, מאכלים בסגנון מחוז איסאן בצפון-מזרח תאילנד ומאכלי רחוב תאילנדים. למסעדה גן ירקות בו מגדלים ירקות תאילנדים לצרכיה, כגון: קפאו – בזיל תאי, מקואה פראו – חציל תאי, פאקנה (Chinese Broccoli) ופאק בונג (Morning Glory).

בעלי המסעדה הם הישראלי יריב מלילי ואשתו התאילנדית, לק סונן. מלילי הכיר את סונן בעת שעבד כדייג בתאילנד. הם הכירו כאשר מלילי טייל ברחוב, והתאהב בסונן שעבדה עם אביה באחד מדוכני האוכל במדינה. לאחר חתונתם, שב מלילי ביחד עם סונן לישראל, והשניים פתחו את המסעדה.

דירוג המסעדה
המסעדה זכתה לשבחים מצד כלי תקשורת ומביני עניין בישראל. מדריך Time Out תל אביב בחר בשנת 2007 את המסעדה כאחת מעשר המסעדות הטובות בתל אביב ובשנת 2014 בחר מדריך זה את המסעדה כמסעדה האסייתית הטובה ביותר בארץ וכתב: 

כתב העת "על השולחן" בחר ב"בית תאילנדי" כאחת משש המסעדות האסייתיות הטובות בתל אביב ומעריב nrg בחר בשנת 2011 ב"בית תאילנדי" כאחת מעשר מסעדות היוקרה הטובות בישראל. עיתון "הארץ" הגדיר את "בית תיאלנדי" בשנת 2015, כאחת משבע המסעדות האסייתיות המומלצות בארץ.

בספר "מומלץ מפה" בשנת 2011 קיבלה "בית תאילנדי", ביחד עם עוד שתי מסעדות, דירוג 9.3 מתוך 10. רק 11 מסעדות בישראל קיבלו ציון גבוה ממנה.

בסקר שערך ב-2014 במגזין mako בקרב השפים הטובים בישראל, נבחרה בית תאילנדי כמסעדה השנייה בטיבה בישראל. עורכי הסקר כתבו על בחירה זו: 

בשני משאלים שערך אתר מאקו בקרב 100 שפים, באפריל 2014 ובפברואר 2016, נבחרה המסעדה במקום שני ברשימת המסעדות הטובות בישראל.

לקריאה נוספת
 נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 335-334.
חיליק גורפינקל, "מסע קולינרי", הוצאת מפה, 2009, עמ' 128

קישורים חיצוניים

 

 ליאור דובדבני, אפשר גם בלי חרדל, באתר nrg מעריב, 20 בדצמבר 2001
 
 דני ססלר, כל פאפאיה מלמיליאן, באתר nrg מעריב, 10 במרץ 2005
 נגה משל, אוריינט אקספרס, באתר וואלה, 1 ביוני 2005
 
 
 
 גלי וולוצקי, עסקית בבית תאילנדי - הימור בטוח, באתר כלכליסט, 2 בפברואר 2009
 
 ליבי במזרח, בבלוג טיק טאק יוצא לאכול, 25 במרץ 2009
 
 גיל אקרמן, ביקורת: דירה להשכיר, באתר טיים אאוט תל אביב, 18 בדצמבר 2013
 
  
 מאגר המתכונים של בית תאילנדי באתר לבשל כמו שף

הערות שוליים

תל אביב-יפו: בתי קפה ומסעדות
רחוב בן-יהודה (תל אביב)